
SIA "BM-projekts"





Tehniskie noteikumi jaunu būvju būvniecībai un esošu būvju pārbūvei, atjaunošanai, restaurācijai, konservācijai, novietošanai, ceļu un žogu būvniecībai, teritoriju labiekārtošanai, ūdenskrātuvju un dažādu inženiertīklu un to pievadu būvniecībai
OBJEKTA RAKSTUROJUMS
Objekta atrašanās vieta: Kokneses speciālā internātskola, Bormaņi, Kokneses pag., Aizkraukles nov. (32600040183);
Objekta nosaukums: Kokneses pamatskolas - attīstības centra sporta laukuma infrastruktūras izveide, Kokneses speciālā internātskola, Bormaņi, Kokneses pag., Aizkraukles nov.
PRASĪBAS BŪVPROJEKTA IZSTRĀDEI
Informāciju par energoapgādes objektu novietojumu nepieciešamības gadījumā pieprasīt AS "Sadales tīkls"  tehniskās informācijas portālā saskano.sadalestikls.lv aizpildot pieteikumu sadaļā "Informācijas pieprasījumi" - "Informācija projektētājiem un zemes ierīkotājiem".
Esošiem energoapgādes objektiem jābūt uznestiem būvprojektā. Būvprojektā jāizceļ esošo energoapgādes objektu aizsardzībai un ekspluatācijai noteiktās aizsargjoslas. Minēto aizsargjoslu attēlošanai izmantot attiecīgo kartes mērogu saskaņā ar MK noteikumiem Nr. 253 "Atsevišķu inženierbūvju būvnoteikumi".
Veicot objekta būvprojekta izstrādi, ievērot noteiktos ierobežojumus un minimālos attālumus gar elektrisko tīklu gaisvadu un kabeļu līnijām un ap elektrisko tīklu sadales iekārtām, fīderu punktiem un transformatoru apakšstacijām aizsargjoslās, kas noteikti ar Aizsargjoslu likuma 16., 35. un 45. pantu, kā arī nodrošinot (turpmāk – energoapgādes objekti) iespēju brīvai piekļuvei esošo inženiertīklu apkalpei un rekonstrukcijai. Informāciju par visiem aizliegumiem elektrisko tīklu aizsargjoslās un trasēs, kā arī par aizsargjoslu un trašu platumu, kurā ir spēkā noteiktie ierobežojumi, skatīt Aizsargjoslu likumā. Papildu informācija AS "Sadales tīkls" mājas lapā https://sadalestikls.lv/lv/trases-un-aizsargjoslas.
Būvprojektā paredzēt nepieciešamos aizsardzības pasākumus energoapgādes objektu aizsardzībai no mehāniskas iedarbības. Veicot darbus ar celšanas mehānismiem 30 m joslā no gaisvadu elektrolīnijas malējā vada, ievērot MK noteikumus Nr. 982 "Enerģētikas infrastruktūras objektu aizsargjoslu noteikšanas metodika".
Būvprojektā jābūt ievērotiem noteiktiem minimāliem horizontāliem un vertikāliem attālumiem, kas noteikti MK noteikumos Nr. 574 "Noteikumi par Latvijas būvnormatīvu LBN 008-14 "Inženiertīklu izvietojums"".
AS "Sadales tīkls" valdījumā esošās kabeļu līnijas šķērsojumos ar projektējamiem inženiertīkliem, kas projektēti izbūvei ar atklātās tranšejas metodi un pēc MK noteikumiem Nr. 574 "Noteikumi par Latvijas būvnormatīvu LBN 008-14 "Inženiertīklu izvietojums"" veidojas savstarpējie šķērsojuma attāluma satuvinājumi, paredzēt ievietot kabeļus dalāmās aizsargcaurulēs zemsprieguma kabeļiem līdz 1kV (ieskaitot) PE/PP 110mm, 450N, bet vidsprieguma kabeļiem PE/PP 160mm, 450N. Zem projektējamiem ceļiem esošajām kabeļu līnijām nodrošināt 1m dziļumu un esošos kabeļus ievietot dalāmās aizsargcaurulēs zemsprieguma kabeļiem PE/PP 110mm, 750N, bet vidsprieguma kabeļiem PE/PP 160mm, 750N.
Saskaņā ar Latvijas Elektrotehniskās Komisijas (LEK) energostandartiem, kur gaisvadu elektrolīnijas šķērso ielas, ceļus vai sānbrauktuves, kā arī šķērsojumos un tuvinājumos ar citiem inženierkomunikācijas tīkliem, jāparedz vadu nostiprināšana atbilstoši LEK 014 un LEK 015 prasībām.
2.6. un 2.7. punktos uzskaitītos darbus jāorganizē un jāveic klientam par saviem līdzekļiem, izvēloties kvalificētu darbuzņēmēju, kuram ir tiesības veikt darbus AS "Sadales tīkls" elektroietaisēs. Pēc būvdarbu pabeigšanas iesniegt precīzu izbūvēto aizsargcauruļu izpildmērījumu elektroniskā formātā, atbilstoši normatīvajām prasībām sagatavotu LKS-92 ģeodēziskajā koordinātu sistēmā. Kabeļu ievietošana caurulēs ir veicama tikai atbilstoši izsniegtam Rīkojumam un Norīkojumam darbam elektroietaisēs, ievērojot visus attiecīgos normatīvos aktus un darba drošības prasības.
Veicot būvju siltināšanas darbus, nav atļauta sadalņu, kabeļu un kailvadu stiprināšanas āķu (jebkuru AS "Sadales tīkls" piederošu elektroapgādes objektu) ievietošana siltinājumā. Ap elektroapgādes objektiem jānodrošina vismaz 10 cm liels attālums uz katru pusi, tos nenosedzot un neiesiltinot. 
Pie būvju pārbūves nav pieļaujams saglabāt gaisvadu elektrolīniju kailvadu pievadus uz jumta un sienu konstrukcijām. 
Ja, izstrādājot būvprojektu, objektu nav iespējams novietot/pārbūvēt atbilstoši šo noteikumu 2.3.-2.10. punktā minētajām prasībām, tad jāparedz AS "Sadales tīkls" energoapgādes objektu pārvietošana vai pārbūve, pieprasot papildu projektēšanas uzdevumu to pārvietošanai.
[bookmark: _Hlk156329441]Lai saņemtu projektēšanas uzdevumu AS "Sadales tīkls" energoapgādes objekta pārvietošanai, lūdzam iesniegt iesniegumu portālā saskano.sadalestikls.lv sadaļā "Nosacījumi" – "Nosacījumi energoapgādes objektu pārvietošanai, pārbūvei vai demontāžai". Pamatojoties uz Jūsu iesniegumu, tiks izstrādāts projektēšanas uzdevums energoapgādes objekta pārvietošanai vai pārbūvei. Papildu informācija AS "Sadales tīkls" mājas lapā https://sadalestikls.lv/lv/objekta-parvietosana-parbuve-demontaza.
Saskaņā ar Enerģētikas likuma 23. panta 2. daļu esošo energoapgādes komersantu objektu pārvietošanu (tajā skaitā, aizsardzību un demontāžu) pēc pamatotas nekustamā īpašuma īpašnieka prasības veic pats nekustamā īpašuma īpašnieks par saviem līdzekļiem.
Plānojot elektroapgādes pieslēgumu, jāievēro Elektroenerģijas tirgus likuma 25. pants, kas noteic, ka citai personai, kura nav sadales sistēmas operators, nav tiesības ierīkot sadales līniju sadales sistēmas operatora licences darbības zonā izņemot gadījumos, kad līnija, kas tiek būvēta, ir atsevišķa nekustamā īpašuma iekšējā līnija.
Lai ierīkotu jaunu elektroapgādes pieslēgumu vai veiktu slodzes izmaiņas, jāiesniedz pieteikums lietotāja elektrotīkla pieslēgumam vai slodzes izmaiņām. Ātri un ērti to varat izdarīt AS "Sadales tīkls" klientu portālā e-st.lv, izmantojot sadaļu "Pieteikumi". Klientu servisa tālrunis uzziņām – 8403. Papildu informācija AS "Sadales tīkls" mājas lapā https://sadalestikls.lv/lv/pastavigs-pieslegums.
Lai esoša pieslēguma gadījumā veiktu darbības ar īpašumā uzstādīto elektroenerģijas komercskaitītāju (piemēram, pārvietošanu vai demontāžu), jāseko norādēm portālā https://sadalestikls.lv/lv/darbibas-ar-skaititajiem.
Atsevišķi izstrādāts energoapgādes objekta pārvietošanas vai pārbūves būvprojekts saskaņošanai jāiesniedz vienlaicīgi ar objekta būvprojektu.
Būvprojekta dokumentācija caur būvniecības informācijas portālu (BIS) jāsaskaņo ar AS "Sadales tīkls".
[bookmark: _Hlk11154443_0]Nosacījumi derīgi divus gadus no to izsniegšanas dienas.

